
ΤΕΥΧΟΣ ΔΕΥΤΕΡΟ 


Αρ 


. Φύλλου 3585 


ΑΠΟΦΑΣΕΙΣ 

Αριθμ. 28/2017 

Έγκριση της κατάρτισης του Κανονισμού Εσωτε¬ 
ρικής Υπηρεσίας του Ειρηνοδικείου Καλλιθέας, 
που επήλθε με την υπ' αριθμ. 1430α/2016 από¬ 
φαση της ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μαΐου 2017, ημέρα Πέμπτη και ώρα 10.ΟΟ', 
στο Μέγαρο του Αρείου Πάγου και στην αίθουσα διασκέ¬ 
ψεων της ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), ολομέλεια σε συμβούλιο, στην οποία έλαβαν 
μέρος οι: 

1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου- Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου, 7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10) Ευγενία Προγάκη, 11) Αγγελική Αλειφεροπούλου, 
12) Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) Γεώργιος Λέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δημήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 
42) Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 


Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυόμενης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστοποί¬ 
ησε στα μέλη της ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγιτών, 
όπου διαπιστώθηκε ότι, από τους 76 υπηρετούντες Δι¬ 
καστές, είναι παρόντες οι αναφερόμενοι στην αρχή της 
παρούσας σαράντα (43), δηλαδή είναι παρόντα περισσό¬ 
τερα από τα μισά μέλη της, άρα υπάρχει η προβλεπόμενη 
από το νόμο απαρτία (άρθρο 14 παρ. 5 του ν. 1756/1988, 
όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η ολομέλεια του Αρείου Πάγου συγκλήθηκε νομίμως, 
κατόπιν της από 17 Μαΐου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. Α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 1430α/2016 απόφα¬ 
σης της ολομέλειας του Ειρηνοδικείου Καλλιθέας, και 
η οποία διαβιβάσθηκε με το υπ' αριθμ. 590/14-7-2016 
έγγραφο της Διευθύνουσας το Ειρηνοδικείο Καλλιθέ¬ 
ας Ελένης Λάγγαρη, Ειρηνοδίκη Α' Τάξης, το οποίο έχει 
ως ακολούθως: «Υποβάλλω συνημμένα την υπ’ αριθμ. 
1430α/27-6-2016 απόφαση της ολομέλειας του Ειρη¬ 
νοδικείου Καλλιθέας με την οποία καταρτίζεται ο Κα¬ 
νονισμός Εσωτερικής Λειτουργίας της Υπηρεσίας και 
παρακαλούμε για την έγκριση του». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της ολομέλειας: α. το 
παραπάνω έγγραφο της Διευθύνουσας το Ειρηνοδικείο 
Καλλιθέας και β. την υπό κρίση υπ' αριθμ. 1430α/2016 
απόφαση της ολομέλειας του ως άνω Ειρηνοδικείου, ει- 

σηγήθηκετην έγκριση της υπό κρίση απόφασης, όπως 
αναφέρεται στο διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρόταση του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. Γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η ολομέλεια του Ειρηνο¬ 
δικείου Καλλιθέας, με την υπ' αριθ. 1430α/2016 απόφαση 
της, καταρτίζει τον Κανονισμό Εσωτερικής Υπηρεσίας 
του Ειρηνοδικείου Καλλιθέας. 

Στη συνέχεια, η ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενομένη κατάρτιση του Κανονισμού 
Εσωτερικής Υπηρεσίας του Ειρηνοδικείου Καλλιθέας, 
όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον καταρτισθέντα με την υπ’ αριθμ. 
1430α/2016 απόφαση της ολομέλειας του Ειρηνοδικεί¬ 
ου Καλλιθέας ως άνω Κανονισμό Εσωτερικής Υπηρεσίας 
του, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ 

ΥΠΗΡΕΣΙΑΣ ΕΙΡΗΝΟΔΙΚΕΙΟΥ ΚΑΛΛΙΘΕΑΣ 

ΜΕΡΟΣ ΠΡΩΤΟ 

ΟΛΟΜΕΛΕΙΑ ΕΙΡΗΝΟΔΙΚΕΙΟΥ 

ΣΥΓΚΡΟΤΗΣΗ, ΣΥΓΚΛΗΣΗ, ΑΡΜΟΔΙΟΤΗΤΕΣ, 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 

1. Το Ειρηνοδικείο Καλλιθέας, για τη ρύθμιση των 
θεμάτων που καθορίζονται στο ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», όπως τροποποιήθηκε και ισχύει και ειδι¬ 
κότερα στις διατάξεις των άρθρων 14 παρ. 3, 7 και 17 
παρ. 5 αυτού, συγκροτείται σε ολομέλεια, η οποία απο- 
τελείται από όλους τους Δικαστές που υπηρετούν στο 
Ειρηνοδικείο Καλλιθέας. 

2. Την ολομέλεια συγκαλεί ο Δικαστής που διευθύνει 
το Ειρηνοδικείο Καλλιθέας, ο οποίος και προεδρεύει σε 
αυτή. 


3. Η ολομέλεια συγκαλείται σύμφωνα μετά οριζόμενα 
στο άρθρο 14 του παραπάνω νόμου (ν. 1756/1988) και 
οι δικαστές που δικαιούνται να λάβουν μέρος καλούνται 
εγγράφως πριν από πέντε (5) τουλάχιστον ημέρες με 
ατομική πρόσκληση, στην οποία αναφέρονται τα θέματα 
της ολομέλειας. Η πρόσκληση τοποθετείται στην υπηρε¬ 
σιακή θυρίδα κάθε δικαστή και ως γενική ανακοίνωση 
αναρτάται στον πίνακα ανακοινώσεων της αίθουσας 
δικαστών, θέμα που δεν έχει εγγράφει, μπορεί να συζη¬ 
τηθεί στην ολομέλεια μόνο αν κατατεθεί εγγράφως πριν 
από την έναρξη της συνεδριάσεως και υπογράφεται από 
τα δύο τρίτα (2/3) των παρόντων μελών. Η συμμετοχή 
των δικαστών στις συνεδριάσεις και στις εργασίες της 
ολομέλειας είναι υποχρεωτική. 

4. Η σύγκληση της ολομέλειας είναι υποχρεωτική κατά 
τις διατάξεις του παραπάνω νόμου, όταν ζητηθεί: α) από 
το ένα τρίτο (1 /3) των μελών, που κατά το χρόνο της αίτη¬ 
σης συμμετέχουν σε αυτή ή.... (αρθρ. 14 παρ. 2α), β) από 
τον Εισαγγελέα, που διευθύνει την Εισαγγελία Πρωτοδι¬ 
κών Αθηνών (αρθρ. 14 παρ. 2β), γ) από μέλος της ολο¬ 
μέλειας, όταν ασκηθεί προσφυγή εναντίον πράξεων του 
δικαστή που διευθύνει το Δικαστήριο (αρθ. 14 παρ. 2γ), 
δ) με απόφαση του οικείου δικηγορικού συλλόγου για 
θέματα που άπτονται της άσκησης του δικηγορικού λει¬ 
τουργήματος, κατά την συζήτηση των οποίων δικαιούται 
ο πρόεδρος ή εκπρόσωπος του δικηγορικού συλλόγου 
να παρίσταται, να μετέχει της συζητήσεως, αποχωρεί 
δε πριν την έναρξη της ψηφοφορίας (άρθ. 14 παρ. 2δ). 

5. Σε περίπτωση που δεν συγκληθεί η ολομέλεια μέσα 
σε πέντε (5) ημέρες, εκείνος που ζήτησε τη σύγκληση της 
έχει δικαίωμα να συγκαλέσει την ολομέλεια με αίτηση 
που γνωστοποιείται σε όλα τα μέλη (άρθρο 14 παρ. 2δ, 
εδ. β). 

6. Η ολομέλεια μπορεί να συγκληθεί επίσης για να 
ανταλλάξουν τα μέλη της απόψεις σε νομικά ζητήματα.Τα 
πορίσματα των σχετικών συζητήσεων δε δεσμεύουν τα 
δικαιοδοτικά όργανα του δικαστηρίου (άρθρο 14 παρ. 4). 

Επίσης η ολομέλεια μπορεί να συγκληθεί για την 
ψήφιση αλλαγών ή τροποποιήσεων του Κανονισμού 
Εσωτερικής Υπηρεσίας που άπτονται στη βελτίωση της 
οργάνωσης και λειτουργίας του Δικαστηρίου. 

7. Στην αρμοδιότητα της ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του κανονισμού του Δικαστηρί¬ 
ου (άρθρο 14 παρ. 7α), β) η λήψη αποφάσεων για θέματα 
γενικότερου ενδιαφέροντος, οργάνωσης και λειτουργίας 
του Δικαστηρίου και απονομήςτης δικαιοσύνης (άρθρο 
Μπαρ. 7β),γ) η κατάρτιση των τμημάτων των διακοπών 
(άρθρο 14 παρ. 7γ), δ) η λήψη απόφασης ή η γνωμοδό¬ 
τηση για όσα θέματα έχουν υπαχθεί στην αρμοδιότη¬ 
τα της από τον κανονισμό ή από ειδικές διατάξεις, ε) η 
λήψη αποφάσεως για την αύξηση ή μείωση του αριθμού 
των προσδιοριζόμενων προς εκδίκαση υποθέσεων στα 
πινάκια ή εκθέματα, πέραν της αύξησης της αρμοδιό¬ 
τητας, που προβλέπεται από το άρθρο 15 παρ. 7β περ. 
δδ του ν. 1756/1988 και τέλος στ) η λήψη αποφάσεων 
για οποιοδήποτε άλλο θέμα παραπέμπεται σε αυτή από 
τον Προϊστάμενο του Ειρηνοδικείου. Η συμμετοχή των 
Δικαστών στις συνεδριάσεις και στις εργασίες της ολο¬ 
μέλειας είναι υποχρεωτική. 

8.0 Δικαστής που διευθύνει το Ειρηνοδικείο Καλλιθέ¬ 
ας ορίζει τον εισηγητή ή τους εισηγητές για τα θέματα 
της ολομέλειας. Καθήκοντα Γραμματέα, ο οποίος τηρεί 
τα πρακτικά της ολομέλειας, εκτελεί ο Προϊστάμενος 
της Διεύθυνσης Γραμματείας του Ειρηνοδικείου και σε 
περίπτωση απουσίας ή κωλύματος του, ένας από τους 
αρχαιότερους Δικαστικούς Γραμματείς, που ορίζεται 
από τον Δικαστή που διευθύνει το Ειρηνοδικείο Καλλι¬ 
θέας. Αντίγραφο των πρακτικών και της απόφασης της 
ολομέλειας αναρτάται εντός δέκα (10) ημερών από τη 
σύγκλησή της στον πίνακα ανακοινώσεων της αίθουσας 
Δικαστών. 

9. Η ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισά κατά το χρόνο της σύ¬ 
γκλησης μέλη της. Για τη λήψη αποφάσεως ή τη γνω¬ 
μοδότηση επί θεμάτων, τα οποία έχουν υπαχθεί στην 
αρμοδιότητα της ολομέλειας από τον Κανονισμό ή από 
ειδικές διατάξεις, αρκεί η παρουσία του ενός τρίτου των 
μελών της. Αν κατά την πρώτη συνεδρίαση δε υπάρχει 
απαρτία, η ολομέλεια συνέρχεται αυτοδικαίως την ίδια 
μέρα και ώρα της επόμενης εβδομάδας ή σε περίπτωση 
αργίας ή εξαιρετέας, την επόμενη αυτής εργάσιμη ημέρα 
και βρίσκεται σε απαρτία με τα παρόντα σε αυτή μέλη. 

10. Οι αποφάσεις της ολομέλειας λαμβάνονται με 
την απόλυτη πλειοψηφία των παρόντων μελών της. Αν 
για κάποιο θέμα, σχηματιστούν περισσότερες από δύο 
γνώμες, επαναλαμβάνεται η ψηφοφορία για μία από τις 
επικρατέστερες γνώμες. Οι αποφάσεις της ολομέλειας, 
υπερισχύουν των αποφάσεων των άλλων οργάνων του 
Δικαστηρίου για το ίδιο θέμα. 

11. Οι συνεδριάσεις της ολομέλειας δεν είναι δημόσιες 
εκτός αν ο νόμος ορίζει διαφορετικά (άρθρο 14 παρ. 8 
και 9). Οι διατάξεις των άρθρων 5 παρ. 1 και 7 παρ. 1 
εφαρμόζονται αναλόγως και στην ολομέλεια του Ειρη¬ 
νοδικείου Καλλιθέας. 

ΜΕΡΟΣ ΔΕΥΤΕΡΟ ΟΡΓΑΝΩΣΗ 
ΚΑΙ ΛΕΙΤΟΥΡΓΙΑ ΤΟΥ ΔΙΚΑΣΤΗΡΙΟΥ 

ΚΕΦΑΛΑΙΟ Α' 

Άρθρο Ιο 

ΔΙΚΑΣΤΙΚΑ ΤΜΗΜΑΤΑ 

Στο Ειρηνοδικείο Καλλιθέας διαμορφώνονται από 
16/9/2016 δύο (2) τμήματα εκδίκασης των υποθέσεων 
με στοιχεία Πρώτο και Δεύτερο. 

Άρθρο 2 

ΠΡΩΤΟ ΔΙΚΑΣΤΙΚΟ ΤΜΗΜΑ 
ΤΜΗΜΑ ΤΑΚΤΙΚΗΣ ΔΙΑΔΙΚΑΣΙΑΣ, 
ΜΙΚΡΟΔΙΑΦΟΡΩΝ, ΠΕΡΙΟΥΣΙΑΚΩΝ ΔΙΑΦΟΡΩΝ 
(ΕΡΓΑΤΙΚΩΝ - ΜΙΣΘΩΤΙΚΩΝ - ΠΙΣΤΩΤΙΚΩΝ 
ΤΙΤΛΩΝ - ΑΝΑΚΟΠΩΝ - ΑΥΤΟΚΙΝΗΤΩΝ), 
ΑΣΦΑΛΙΣΤΙΚΩΝ ΜΕΤΡΩΝ, ΕΚΟΥΣΙΑΣ 
ΔΙΚΑΙΟΔΟΣΙΑΣ (ΕΚΤΟΣ ν.3869/2010), 
ΠΡΟΑΝΑΚΡΙΣΗ ΚΑΙ ΠΤΑΙΣΜΑΤΙΚΕΣ ΥΠΟΘΕΣΕΙΣ 

Στο τμήμα αυτό υπάγονται οι υποθέσει ως εξής: 

Α. ΤΑΚΤΙΚΗ ΔΙΑΔΙΚΑΣΙΑ 

1. Οι υποθέσεις της Τακτικής Διαδικασίας που είχαν 
κατατεθεί με το παλαιό νομικό καθεστώς, ήτοι έως τις 


31-12-2015, είναι προσδιορισμένες κάθε 1η, 3η και 4η 
Τετάρτη (ημέρα) εκάστου μηνός έως Μάρτιο του 2017. 
Μέχρι εξαντλήσεως των εκκρεμών αυτών υποθέσεων, 
οι κατατεθείσες αγωγές και ανακοπές, που έχουν προσ¬ 
διοριστεί στα υπάρχοντα πινάκια, καθώς και τα συναφή 
δικόγραφα, αντίθετων αγωγών, ανταγωγών, ανακοι¬ 
νώσεων δίκης - προσεπικλήσεων - παρεμπιπτουσών 
αγωγών, παρεμβάσεων ή πρόσθετων λόγων ανακοπής, 
που έχουν κατατεθεί ή τυχόν κατατεθούν και μετά την 
έναρξη ισχύος της νέας διαδικασίας (1-1-2016), αλλά 
αφορούν τις υποθέσεις αυτές, εξακολουθούν να εγγρά- 
φονται μετά από σχετικό έλεγχο και να εκδικάζονται, ως 
έχουν εισαχθεί και εγγράφει, στα παλαιά πινάκια. Εξακο¬ 
λουθούν δηλαδή κατά το στάδιο αυτό να υπάρχουν και 
να λειτουργούν προς εκδίκαση των υποθέσεων αυτών 
και μέχρι εξαντλήσεως τους τα παλαιότερα πινάκια. Σε 
περίπτωση περαιτέρω αναβολής ή ματαίωσης οι υποθέ¬ 
σεις αυτές (των παλαιών πινακίων), θα μεταφέρονται και 
θα προσδιορίζονται στα ίδια παλαιά πινάκια. Τα πινάκια 
αυτά καταργούνται με την συζήτηση όλων των παλαιών 
υποθέσεων πιο πάνω. 

2. Οι υποθέσειςτηςνέαςΤακτικήςΔιαδικασίας- οι αγω¬ 
γές και τα λοιπά εισαγωγικά δικόγραφα- (άρθρο 237 του 
Κ.ΠολΑ, όπως τροποποιήθηκε από τον ν.4335/2015) και 
από την έναρξη ισχύος αυτού (1-1-2016), εγγράφονται 
σε νέα πινάκια. Με την περάτωση των παλαιών υποθέ¬ 
σεων κατά τα οριζόμενα στην παρακάτω παράγραφο θα 
προσδιορίζεται στα νέα πινάκια ο ίδιος αριθμός υποθέ¬ 
σεων. Για την εκδίκαση των υποθέσεων που εγγράφονται 
στα παραπάνω νέα πινάκια, δικάσιμος ορίζεται η ημέρα 
Τετάρτη. 

3. Κατά το μεταβατικό αυτό στάδιο (από 16-9-2016 
έως 31-3-2017) θα προσδιορίζονται πέντε (5) υποθέσεις 
σε κάθε δικάσιμο. Σε περίπτωση που οι τυχόν προσδι¬ 
ορισμένες υποθέσεις είναι λιγότερες από είκοσι πέντε 
(25), θα συμπληρώνεται ο αριθμός αυτών με τον αριθ¬ 
μό των δικογράφων που υπολείπεται. Από τον Απρίλιο 
του 2017 εφόσον δεν υπάρχουν πλέον υποθέσεις που 
είχαν προσδιοριστεί με το παλαιό νομικό καθεστώς θα 
προσδιορίζονται αποκλειστικά και μόνο υποθέσεις με το 
νέο νομοθετικό καθεστώς. Ο αριθμός των υποθέσεων 
αυτών στα πινάκια ορίζεται συνολικά είκοσι πέντε (25) 
υποθέσεις σε κάθε δικάσιμο κάθε 1η, 3η και 4η Τετάρτη 
(ημέρα) εκάστου μηνός. 

4. Η χρέωση στα νέα πινάκια θα γίνεται κατ’ απόλυτη 
σειρά του αριθμού καταθέσεως των σχετικών εισαγω¬ 
γικών δικογράφων από τον Δικαστή που διευθύνει το 
Ειρηνοδικείο. 

Β. ΜΙΚΡΟΔΙΑΦΟΡΕΣ 

Για τις υποθέσεις των Μικροδιαφορών και τις υποθέ¬ 
σεις κατά την Ευρωπαϊκή Διαδικασία των Μικροδιαφο- 
ρών ορίζεται μία δικάσιμος κάθε 2η Τετάρτη (ημέρα) 
εκάστου μηνός. Σε κάθε δικάσιμο προσδιορίζονται συ¬ 
νολικά τριάντα πέντε (35) υποθέσεις, είκοσι πέντε (25) 
υποθέσεις πρωτοείσακτες και δέκα (10) εξ αναβολής. 

Γ. ΠΕΡΙΟΥΣΙΑΚΕΣ ΔΙΑΦΟΡΕΣ 

Στο τμήμα αυτό υπάγονται: α) οι υποθέσεις του άρ¬ 
θρου 614 παρ. 1 του Κ.Πολ.Δ. (μισθωτικές αγωγές), β) οι 
υποθέσεις του άρθρου 614 παρ. 2 του Κ.Πολ.Δ. (αγωγές 

που αφορούν διαφορές από οριζόντια ή κάθετη συνι- 
διοκτησία), γ) οι υποθέσεις που αφορούν τις εργατικές 
διαφορές (άρθρο 614 παρ. 3 του Κ.Πολ.Δ.), δ) οι υποθέ¬ 
σεις που αφορούν τις διαφορές μεταξύ επαγγελματιών 
και οργανισμών κοινωνικής ασφάλισης (άρθρο 614 παρ. 
4 του Κ.Πολ.Δ.), ε) οι υποθέσεις που αφορούν τις δια¬ 
φορές από αμοιβές (άρθρο 614 παρ. 5 του Κ.Πολ.Δ.), 
στ) οι υποθέσεις που αφορούν τις διαφορές για ζημί¬ 
ες από αυτοκίνητα (άρθρο 614 παρ. 6 του Κ.Πολ.Δ.), 
ζ) οι υποθέσεις που αφορούν τις διαφορές από δημο¬ 
σιεύματα και ραδιοτηλεοπτικές εκπομπές (άρθρο 614 
παρ. 7 του Κ.Πολ.Δ.), η) οι υποθέσεις του άρθρου 614 
παρ. 8 του Κ.Πολ.Δ. (αγωγές από πιστωτικούς τίτλους), 
θ) ανακοπές κατά διαταγών πληρωμής (632 του Κ.Πολ.Δ.), 
ι) ανακοπές κατά διαταγών απόδοσης χρήσης μισθίου 
(άρθρο 642 του Κ.Πολ.Δ.), κ) όλες οι ανακοπές κατά το 
στάδιο της αναγκαστικής εκτέλεσης (όπωςτων άρθρων 
933,936,979,986,987,1044του Κ.Πολ.Δ., 33 και 73 παρ. 
1 του ΚΕΔΕ), λ) κάθε ανακοπή κατά το άρθρο 583 επ. 
του Κ.Πολ.Δ., που λόγω της φύσης της εκδικάζεται κατά 
την διαδικασία των περιουσιακών διαφορών και μ) οι 
αντιρρήσεις κατά Ευρωπαϊκών Διαταγών πληρωμής.Τα 
υπάρχοντα πινάκια διατηρούνται με τις υποθέσεις που 
έχουν εισαχθεί έως 31-12-2015 και έως την εκδίκαση 
αυτών. Οι υποθέσεις που εισάγονται από 1-1-2016 εγ- 
γράφονται σε νέο πινάκιο. Η συζήτηση των υποθέσεων 
αυτών θα γίνεται κάθε Δευτέρα και Πέμπτη. Ο αριθμός 
των υποθέσεων σε κάθε δικάσιμο ορίζεται συνολικά σε 
είκοσι πέντε (25) υποθέσεις, είκοσι (20) πρωτοείσακτες 
και πέντε (5) από αναβολή. 

Δ ΑΣΦΑΛΙΣΤΙΚΑ ΜΕΤΡΑ 

Οι υποθέσεις των ασφαλιστικών μέτρων εκδικάζονται 
κάθε Παρασκευή και εισάγονται συνολικά δεκαπέντε 
(15) υποθέσεις, δέκα (10) υποθέσεις πρωτοείσακτες και 
πέντε (5) υποθέσεις από αναβολή και δικάζονται από 
τους δικαστές του παρόντος τμήματος. 

Ε 1 ΕΚΟΥΣΙΑ ΔΙΚΑΙΟΔΟΣΙΑ 

Οι υποθέσεις της εκούσιας δικαιοδοσίας, για τις οποίες 
απαιτείται δίκη στο ακροατήριο, πλην των υποθέσεων 
των υπερχρεωμένων φυσικών προσώπων, εκδικάζονται 
από τους δικαστές του παρόντος τμήματος. Οι υποθέσεις 
αυτές εγγράφονται στο σχετικό πινάκιο. Η εκδίκαση τους 
ορίζεται κάθε Παρασκευή. Σε κάθε δικάσιμο προσδιο¬ 
ρίζονται συνολικά δεκαπέντε (15) υποθέσεις, δέκα (10) 
πρωτοείσακτες και πέντε (5) εξ αναβολής. 

Οι υποθέσεις της εκούσιας δικαιοδοσίας στις οποίες 
εκδίδεται διάταξη ή πράξη διεκπεραιώνονται από τον 
δικαστή που ορίζεται στην υπηρεσία. Η χρέωση είναι 
εβδομαδιαία. Στην χρέωση αυτή συμμετέχουν οι δικα¬ 
στές του παρόντος τμήματος. Κάθε δίμηνο ελέγχεται 
η χρέωση των υποθέσεων αυτών στους Δικαστές και 
καταβάλλεται προσπάθεια για σύμμετρη κατανομή των 
υποθέσεων αυτών σ’ αυτούς. Οι σχετικοί φάκελοι παρα- 
δίδονται από την Γραμματέα στη θυρίδα κάθε Δικαστή. 

Ζ' ΠΡΟΑΝΑΚΡΙΣΗ 

Στο τμήμα αυτό υπάγεται η διεκπεραίωση των προ- 
ανακριτικών και λοιπών δικογραφιών. Η προανάκριση 
διενεργείται από τον Δικαστή που ορίζεται ως υπηρε¬ 
σίας. Η αναπλήρωση αυτού σε περίπτωση κωλύματος 


γίνεται από άλλον Ειρηνοδίκη. Ο χρόνος διενέργειας 
της προανάκρισης ορίζεται από 9.00-13.00. Ο χρόνος 
διενέργειας αυτής μπορεί να αλλάξει από τον ίδιο τον 
Δικαστή. Ενίσχυση του τμήματος αυτού, εφόσον απαι¬ 
τείται, θα γίνεται μόνο για λήψη μαρτυρικών καταθέσεων 
και παραλαβή υπομνημάτων από τους λοιπούς δικαστές 
και όχι περισσότερο από μία φορά τον μήνα για κάθε 
ένα εξ αυτών. 

Οι Γραμματείς της προανάκρισης ασχολούνται με όλες 
τις εργασίες οι οποίες απαιτούνται για την προανάκριση 
και την προκαταρκτική εξέταση και ειδικότερα με την 
κλήτευση των μαρτύρων, των μηνυτών-εγκαλούντων 
και των μηνυομένων-κατηγορουμένων, την παραλαβή 
σημειωμάτων παροχής εξηγήσεων και υπομνημάτων, 
την εξυπηρέτηση του κοινού και των δικηγόρων κ.λπ., 
τη διεκπεραίωση της αλληλογραφίας, την καταχώρηση 
των εισερχομένων και εξερχόμενων δικογραφιών, τη συ- 
σχέτιση εγγράφων στις δικογραφίες, την αποστολή των 
δικογραφιών στην αρμόδια Εισαγγελία και τη σύνταξη 
στατιστικών πινάκων κάθε δίμηνο. 

Στην προανάκριση τηρούνται βιβλία εισερχομένων 
υποθέσεων, υποθέσεων προκαταρκτικής εξέτασης, υπο¬ 
θέσεων προανάκρισης, δευτεροεισάκτων υποθέσεων, 
υποθέσεων ξένων αρχών και βιβλίο περαιωθεισών υπο¬ 
θέσεων. 

Οι κλήσεις που αφορούν την προανάκριση επιδίδονται 
νομίμως. 

Η'. ΠΤΑΙΣΜΑΤΙΚΕΣ ΥΠΟΘΕΣΕΙΣ 

Υποθέσεις πταισματικών παραβάσεων εκδικάζονται 
στο Πταισματοδικείο Καλλιθέας ημέρα Τρίτη και ώρα 
09.00. Τις πταισματικές υποθέσεις εκδικάζει ο δικαστής 
που ορίζεται ως υπηρεσίας. 

Δικάσιμοι ποινικών υποθέσεων δεν ορίζονται κατά τις 
οριζόμενες αργίες των δημοσίων υπηρεσιών, κατά την 
Μεγάλη Εβδομάδα, την εβδομάδα της Διακαινησίμου και 
κατά την περίοδο από 20 Δεκεμβρίου έως 7 Ιανουάριου 
του επόμενου έτους. 

Η Γραμματέας της έδρας του πταίσματος είναι υπεύ¬ 
θυνη για την τήρηση των πρακτικών επί έδρας, την κα¬ 
ταχώριση των αποφάσεων στο βιβλίο δημοσίευσης, την 
σύνταξη αποσπασμάτων αναβλητικών αποφάσεων, την 
αποστολή των δικογραφιών στον Δημόσιο Κατήγορο 
Καλλιθέας, την έκδοση αντιγράφων, την αποστολή απο¬ 
σπασμάτων των ερήμην εφεσίβλητων αποφάσεων στα 
αρμόδια ΑστυνομικάΤμήματα, την επίδοση τους στους 
κατηγορουμένους, την αποστολή των εφεσίβλητων κα- 
ταδικαστικών αποφάσεων στον αρμόδιο Εισαγγελέα, την 
άσκηση ανακοπών λιπομαρτυρίας κατ' άρθρο 232 Κ.Π.Δ. 
και αποστολή αρμοδίωςτούτων, την σύνταξη Ατομικών 
Φύλλων έκπτωσης (ΤΑΦΕ). 

Επί ερήμην καταδικαστικών αποφάσεων, μετά την 
καταχώρηση τους στο οικείο βιβλίο συντάσσονται δι¬ 
πλότυπα χρηματικών καταλόγων, όπου αναγράφονται τα 
πλήρη στοιχεία του καταδικασθέντος, ο αριθμός ταυτό¬ 
τητας, ο αριθμός φορολογικού μητρώου και η διεύθυν¬ 
ση κατοικίας του και διαβιβάζονται στις αρμόδιες Δ.Ο.Υ. 
όπου βρίσκεται η κατοικία του κατηγορουμένου. Επίσης 
γίνεται σύνταξη ειςτριπλούν συγκεντρωτικών καταστά¬ 
σεων, οι οποίες συνοδεύουν τους παραπάνω χρηματι- 

κούς καταλόγους στις οποίες αναγράφονται συγκεντρω¬ 
τικά τα χρηματικά ποσά που βεβαιώνονται στα αρμόδια 
δημόσια ταμεία, εκ των οποίων επιστρέφουν, ένα από τα 
αντίγραφα των συγκεντρωτικών καταστάσεων ώστε να 
φαίνεται η βεβαίωση των χρηματικών ποινών. Η Γραμμα¬ 
τέας είναι υπεύθυνη για τη φύλαξη αποφάσεων, πρακτι¬ 
κών, βιβλίων και δικογραφιών του Πταισματοδικείου, τη 
χορήγηση σε διαδίκους και πληρεξουσίους δικηγόρους 
επικυρωμένων αντιγράφων και αποσπασμάτων, την έκ¬ 
δοση αποσπασμάτων προς τον Δημόσιο Κατήγορο και 
Αστυνομικά Τμήματα για τις παρεπόμενες ποινές, όπως 
η αφαίρεση άδειας λειτουργίας κ.λπ. 

ΔΕΥΤΕΡΟ ΔΙΚΑΣΤΙΚΟ ΤΜΗΜΑ 

ΤΜΗΜΑ ΡΥΘΜΙΣΗΣ ΟΦΕΙΛΩΝ 

ΥΠΕΡΧΡΕΩΜΕΝΩΝ ΦΥΣΙΚΩΝ ΠΡΟΣΩΠΩΝ 

Στο τμήμα αυτό υπάγονται οι υποθέσεις του 
ν.3869/2010, ως τροποποιήθηκε και ισχεύει. Η εκδίκαση 
των υποθέσεων γίνεται κάθε Δευτέρα, Τρίτη και Πέμπτη. 
Σε κάθε δικάσιμο εισάγονται είκοσι πέντε (25) υποθέσεις 
συνολικά, είκοσι (20) πρωτοείσακτες και πέντε (5) από 
αναβολή. 

Οι προσωρινές διαταγές θα συζητούνται κάθε Δευτέρα 
και Πέμπτη από τον οριζόμενο Δικαστή Υπηρεσίας. Σε 
κάθε δικάσιμο εισάγονται κατ' ανώτερο όριο εικοσιπέντε 
(25) υποθέσεις. 

ΚΕΦΑΛΑΙΟ Β' 

ΡΥΘΜΙΣΕΙΣ ΣΧΕΤΙΚΑ ΜΕ ΤΗΝ ΚΑΤΑΡΤΙΣΗ ΤΩΝ 

ΤΜΗΜΑΤΩΝ,ΤΟΝ ΠΡΟΣΔΙΟΡΙΣΜΟ 

ΚΛΙΤΗΝ ΚΑΤΑΝΟΜΗ ΤΩΝ ΥΠΟΘΕΣΕΩΝ 

Άρθρο 3ο 

ΧΡΟΝΟΣ ΚΑΙ ΤΟΠΟΣ ΣΥΝΕΔΡΙΑΣΕΩΝ 

1. Οι δίκες στο ακροατήριο αρχίζουν στις 9:00, ώρα 
που χαρακτηρίζεται και ως συνήθης ώρα έναρξης των 
συνεδριάσεων. Ωστόσο ως ώρα έναρξης της εκδίκασης 
των υποθέσεων συγκεκριμένου πινακίου ή εκθέματος, 
σε περίπτωση, που την ίδια μέρα η αίθουσα μπορεί να 
χρησιμοποιηθεί και για την εκδίκαση άλλων πινακίων ή 
εκθεμάτων, μπορεί να ορίζεται και άλλη μεταγενέστε¬ 
ρη αυτής. Η συζήτηση των προσωρινών διαταγών των 
υποθέσεων ρύθμισης οφειλών ορίζεται στις 10.ΟΟ’ π.μ. 

2. Κατά το μεταβατικό στάδιο στηνΤακτική διαδικασία 
προηγείται η εκδίκαση των υποθέσεων, που έχουν προσ- 
διορισθεί κατ’ άρθρο 237 του νέου Κ.Πολ.Δ., γιατί στις 
υποθέσεις αυτές αρκεί μόνο η εκφώνηση και ακολουθεί 
η εκδίκαση των υποθέσεων που είναι γραμμένες στα 
παλαιά καταργούμενα πινάκια. 

3. Στις υποθέσεις της νέαςΤακτικής Διαδικασίας για τις 
οποίες κατ' άρθ. 237 παρ. 6 του νέου Κ.Πολ.Δ. διατάσ- 
σεται επανάληψη συζητήσεως με διάταξη του δικαστή, 
παράλληλα καθορίζεται υποχρεωτικά και ο τόπος και 
ο χρόνος της νέας συζητήσεως για την συμπλήρωση 
των αποδείξεων με την εξέταση μαρτύρων. Η εκδίκαση 
των κατ' επανάληψη διαδικασίας υποθέσεων, στην πε¬ 
ρίπτωση αυτή, ακολουθεί μετά το τέλος της εκδίκασης 
των υποθέσεων που είναι γραμμένες στα παλαιά. Αν ο 
ορισμός δικασίμου στις παραπάνω ημέρες δεν είναι δυ¬ 
νατός ή αν η διαδικασία δεν ολοκληρωθεί αλλά διακοπεί 


για άλλη ημέρα, οι δικαστές οφείλουν να ορίζουν ημέρα 
και ώρα για την επανάληψη, αυτή που θα τους υποδει¬ 
χθεί μετά από σχετική συνεννόηση από το τμήμα της 
Γραμματείας της υπηρεσίας. 

Άρθρο 4ο 

ΠΡΟΣΔΙΟΡΙΣΜΟΣ ΥΠΟΘΕΣΕΩΝ 

1. Οι Δικαστές και Γραμματείς που είναι επιφορτισμένοι 
με τον προσδιορισμό υποθέσεων υποχρεούνται να μην 
προσδιορίζουν υποθέσεις καθ' υπέρβαση των ορίων που 
ορίζονται στα πιο πάνω άρθρα. Ειδικότερα, οι δικαστές 
που προσδιορίζουν ασφαλιστικά μέτρα, αναγράφουν 
καθημερινά τον αριθμό των υποθέσεων που προσδι¬ 
όρισαν ανά δικάσιμο, ώστε να είναι άμεσα ενήμερος ο 
δικαστής του προσδιορισμού ασφαλιστικών μέτρων της 
επομένης ημέρας.Τηρείται δε για το σκοπό αυτό ενιαίο 
ημερολόγιο δικασίμων και προσδιορισμού υποθέσεων 
ανά δικάσιμο. 

2. Οι αρμόδιοι Γραμματείς υποχρεούνται αμέσως μετά 
το τέλος της δικασίμου και μέσα στην ίδια ημέρα να ενη¬ 
μερώνουν τα πινάκια και τα εκθέματα για τις υποθέσεις 
που αναβλήθηκαν, ώστε οι δικαστές ή γραμματείς που 
προσδιορίζουν υποθέσεις την επόμενη, να έχουν άμεση 
και έγκαιρη εικόνα του αριθμού των υποθέσεων που 
είναι προσδιορισμένες σε κάθε δικάσιμο. 

3. Η Διευθύνουσατην υπηρεσία προσδιορίζει σε επεί¬ 
γουσες περιπτώσεις σύμφωνα με τις διατάξεις του άρ¬ 
θρου 15 παρ. 7β περ. δδ του ν. 1756/1988 προς συζήτηση 
υποθέσεις καθ' υπέρβαση του αριθμού που έχει κατά τα 
παραπάνω καθοριστεί σε ποσοστό που δεν υπερβαίνει 
το 20% του αριθμού αυτού. 

4. Οι μετά από αίτηση των διαδίκων με απόφαση της 
Διευθύνουσας την υπηρεσία προτιμώμενες υποθέσεις, 
θα χρεώνονται ανάλογα σε όλους τους δικαστές, καθ' 
υπέρβαση των παραπάνω αριθμών για το ανώτατο 
όριο στον προσδιορισμό των πινακίων ή εκθεμάτων. 
Ο αριθμός αυτών θα υπολογίζεται στην αύξηση του 
αριθμού των υποθέσεων που η Διευθύνουσα την υπη¬ 
ρεσία μπορεί κατά τις διατάξεις της παραπάνω παρ. 3 
του παρόντος άρθρου και αρθρ. 17 παρ. 7β περ. δδ του 
ν. 1576/1988 να αυξήσει. 

Σε περίπτωση μειώσεως του αριθμού των Δικαστών 
του Ειρηνοδικείου για οποιονδήποτε λόγο (αποχωρήσεις 
από την υπηρεσία, μεταθέσεις, αποσπάσεις, αναρρωτι- 
κές άδειες κ.λπ.), ο Δικαστής που διευθύνει το Ειρηνο¬ 
δικείο Καλλιθέας με απόφαση του μειώνει για ανάλογο 
χρόνο, τόσο τον αριθμό των δικασίμων όσο και των υπο¬ 
θέσεων που θα εγγράφονται στα πινάκια και τα εκθέματα 
του τμήματος ή των τμημάτων, των οποίων μειώθηκε ο 
αριθμός των δικαστών. 

ΕΚΔΙΚΑΣΗ ΥΠΟΘΕΣΕΩΝ ΜΕ ΑΠΟΦΑΣΗ 

ΤΟΥ ΠΡΟΪΣΤΑΜΕΝΟΥ ΤΗΣ ΥΠΗΡΕΣΙΑΣ 

Σε εξαιρετικά επείγουσες περιπτώσεις ο Δικαστής που 
διευθύνει το Ειρηνοδικείο Καλλιθέας μπορεί να αναθέτει 
την εκδίκαση (μέρους) υποθέσεων που υπάγονται σε 
ένα από τα παραπάνω δύο (2) δικαστικά τμήματα, κατά 
την κρίση του, σε Δικαστές που δεν υπηρετούν στο συ¬ 
γκεκριμένο τμήμα. 

ΚΕΦΑΛΑΙΟ Γ' ΣΥΓΚΡΟΤΗΣΗ ΤΜΗΜΑΤΩΝ 

ΔΙΚΑΣΤΗΡΙΟΥ-ΧΡΕΩΣΗ ΔΙΚΑΣΤΩΝ 

Άρθρο 5ο 

1.0 Δικαστής που διευθύνει το Ειρηνοδικείο Καλλιθέας 
τοποθετεί τους Δικαστές στα τμήματα. Επίσης, προς ενί¬ 
σχυση κάποιου τμήματος μπορεί να μετακινεί Δικαστές 
από τμήμα σε τμήμα, όποτετο επιβάλλουν υπηρεσιακές 
ανάγκες, ανεξάρτητα από το χρόνο υπηρεσίας τους. 

2. Ο αριθμός των Δικαστών που θα υπηρετούν στα 
τμήματα, προσδιορίζεται με βάση τον αριθμό των δι¬ 
κογράφων που κατατίθενται σε κάθε δικαστικό τμήμα 
(προηγούμενο και τρέχον δικαστικό έτος) και τον αριθμό 
των υποθέσεων που χρεώνεται κάθε δικαστής, ώστε να 
εξασφαλίζεται αφενός η εκδίκαση των υποθέσεων από 
όλα τα τμήματα σε εύλογο ορθολογικά χρονικό διάστη¬ 
μα, αφετέρου να τηρούνται αναλογικά τα καθορισμένα 
όρια ως προς το ύψος των χρεώσεων κάθε δικαστή ανά 
τμήμα και έτος. 

3. Με δεδομένο ότι σήμερα στο Ειρηνοδικείο Καλλι¬ 
θέας υπάρχουν συνολικά δώδεκα (12) οργανικές θέσεις 
Ειρηνοδικών μπορούν να δημιουργηθούν δύο (2) δικα¬ 
στικά τμήματα ως ανωτέρω αναφέρονται. 

4. Οι Δικαστές που εμφανίζονται μετά την κατάρτιση 
των τμημάτων τοποθετούνται στις κενές θέσεις από τον 
Δικαστή που διευθύνει το Ειρηνοδικείο Καλλιθέας. 

5.0 Δικαστής που διευθύνει το Ειρηνοδικείο Καλλιθέ¬ 
ας εφόσον το επιθυμεί, αναλαμβάνει την προανάκριση, 
προκειμένου να βρίσκεται κατά το δυνατόν καθημερι¬ 
νά στη υπηρεσία. Εφόσον δεν το επιθυμεί ή λόγοι δικοί 
του δεν του το επιτρέπουν, η χρέωση του είναι κατά το 
ήμισυ σε σχέση με την χρέωση των άλλων Δικαστών 
του δικαστικού τμήματος που υπηρετεί. Αν αυξηθούν οι 
οργανικές θέσεις των δικαστών η χρέωση του Δικαστή 
που διευθύνει το Ειρηνοδικείο Καλλιθέας είναι το 1 /3 αν 
υπηρετεί σε δικαστικό τμήμα. 

Ο προσδιορισμός των υποθέσεων, η κατανομή των 
δικασίμων και η χρέωση των Δικαστών σε κάθε τμήμα 
πρέπει να γίνεται κατά το δυνατόν σύμμετρα σύμφωνα 
με τα οριζόμενα στις άνω διατάξεις. 

Άρθρο 6ο 

ΥΠΗΡΕΣΙΕΣ ΔΙΚΑΣΤΩΝ 

Ο Δικαστής που διευθύνει το Ειρηνοδικείο Καλλιθέας 
εκδίδει κατά το δυνατόν μέχρι την 27η ημέρα του προ¬ 
ηγούμενου μήνα, την υπηρεσία των εδρών (εκδίκαση 
υποθέσεων στο ακροατήριο) και τις λοιπές απαιτούμενες 
καθημερινά υπηρεσίες των δικαστών. Ορίζεται: 

Ένας (1) δικαστής κάθε μέρα ως Ειρηνοδίκης Υπηρε¬ 
σίας, Διάρκειας υπηρεσίας από 09.00 μέχρι 15.00. Είναι 
αρμόδιος για την παραλαβή των δηλώσεων τρίτων, την 
έκδοση απογράφων, τον προσδιορισμό συζητήσεων των 
υποθέσεων της Εκούσιας Δικαιοδοσίας, την υπογραφή 
κατάθεσης δικογράφων (αγωγών, ανακοπών, αιτήσεων 
και λοιπών) και γενικότερα για να αντιμετωπίζει οποιοδή- 
ποτε ζήτημα προκόψει στην υπηρεσία. Οι ένορκες βεβαι¬ 
ώσεις συντάσσονται αυθημερόν. Επίσης αυτός εκδίδει τις 
διαταγές πληρωμής, τις ευρωπαϊκές διαταγές πληρωμής 
και τις διαταγές αποδόσεως του μισθίου. Τέλος εκδικάζει 


τις συναινετικές προσημειώσεις και της αιτήσεις παροχής 
της νομικής βοήθειας κατά τις διατάξεις του ν. 3226/2004 
«Παροχή νομικής βοήθειας σε πολίτες χαμηλού εισοδή¬ 
ματος και άλλες διατάξεις» και εκδίδει τις προσωρινές 
διαταγές. Στις κατ’ οίκον έρευνες κ.λπ. τηρείται πίνακας 
και η εκτέλεση της υπηρεσίας αυτής γίνεται από τον νεό¬ 
τερο προς τον αρχαιότερο δικαστή. Επίσης, διενεργεί την 
προανάκριση και είναι αρμόδιος σε ό,τι έχει σχέση με τη 
διεκπεραίωση των Εισαγγελικών παραγγελιών. 

Επίσης είναι αρμόδιος, κάθε Δευτέρα και Πέμπτη, για 
τη συζήτηση των προσδιορισμένων προσωρινών δια¬ 
ταγών των υποθέσεων ρύθμισης οφειλών. 

Άρθρο 7ο 

ΚΑΤΑΡΤΙΣΗ ΤΜΗΜΑΤΩΝ ΔΙΑΚΟΠΩΝ 

Τα τμήματα διακοπών καταρτίζονται μετά από εισήγη¬ 
ση του Δικαστή που διευθύνει το Ειρηνοδικείο Καλλιθέας 
από την ολομέλεια του Ειρηνοδικείου Καλλιθέας κατά 
τις διατάξεις των άρθρων 11 παρ. 1,2 και 3 και 14 παρ. 
7γ του ν. 1756/1988 μέχρι το τέλος Μάίου κάθε έτους. 

Τακτικές δικάσιμοι δεν ορίζονται: 

Α) Κατά την περίοδο των δικαστικών διακοπών, δηλα¬ 
δή από 1 η Ιουλίου. 

Μέχρι και την 15η Σεπτεμβρίου. 

Β) Κατά τη χρονική περίοδο από 20 Δεκεμβρίου κάθε 
έτους μέχρι και την 7η Ιανουάριου του επομένου έτους. 

Γ) Κατά τη Μεγάλη Εβδομάδα και την εβδομάδα της 
Διακαινησίμου και 

Δ) Κατά το Β' δεκαπενθήμερο του Ιουνίου. 

Κατά την περίοδο των δικαστικών διακοπών (1 Ιουλίου 
μέχρι 15 Σεπτεμβρίου) δικάζονται κατ' εξαίρεση οι υπο¬ 
θέσεις που αναφέρονται στο άρθρο 27 παρ. 1 του Κώδι¬ 
κα Οργανισμού Δικαστηρίων». Ειδικότερα δικάζονται: 

Α) κατά το παραπάνω χρονικό διάστημα, εκτός από 
τον μήνα Αύγουστο: 1) υποθέσεις τις οποίες ο Δικαστής 
που διευθύνει το Ειρηνοδικείο χαρακτήρισε ως κατεπεί- 
γουσες, με σημείωση του στην υποβαλλομένη αίτηση 
και 2) οι υποθέσεις που αφορούν διαταγές πληρωμής, 
πιστωτικούς τίτλους, εργατικές διαφορές και αποδόσεως 
χρήσης μισθίου και 

Β) καθ' όλο το παραπάνω χρονικό διάστημα οι υπο¬ 
θέσεις που αφορούν λήψη ασφαλιστικών μέτρων ή την 
αναστολή εκτέλεσης αποφάσεων. 

ΚΕΦΑΛΑΙΟ Δ 

Άρθρο 8ο 

ΤΜΗΜΑ ΓΡΑΜΜΑΤΕΙΑΣ 

Η Γραμματεία του Ειρηνοδικείου Καλλιθέας αποτελεί- 
ται από ένα τμήμα. 

Ο Προϊστάμενος της Γραμματείας εκτελείτα καθήκο¬ 
ντα που του αναθέτει με πράξη ο Δικαστής που διευθύνει 
το Ειρηνοδικείο Καλλιθέας. Ως προϊστάμενος του Τμή¬ 
ματος της Γραμματείας επιλέγεται δικαστικός υπάλλη¬ 
λος του οικείου δικαστηρίου, κατηγορία ΠΕ,ΤΕ και ΔΕ με 
βαθμό τουλάχιστον Β, κατά τα οριζόμενα ειδικότερα στο 
άρθρο 72 του ν. 2812/2000 «Κύρωση Κώδικα Δικαστικών 
Υπαλλήλων», όπως αυτό τροποποιήθηκε με το άρθρο 
48 του ν. 4356/2015. 

Υποβάλλει προτάσεις για θέματα που σχετίζονται με 

τον κανονισμό και τις αναπτύσσει στη συνεδρίαση της 
ολομέλειας. 

Εισηγείται προς τον Προϊστάμενο του Ειρηνοδικεί¬ 
ου Καλλιθέας για την τοποθέτηση και μετακίνηση των 
υπαλλήλων σε άλλο αντικείμενο, λαμβάνοντας υπόψη 
τις ειδικές γνώσεις, ικανότητες και ανάγκες κάθε υπαλ¬ 
λήλου. Συντονίζει οργανώνει και εποπτεύει τη δράση 
και απόδοση των υπαλλήλων της Γραμματείας για τη 
διεκπεραίωση όλων των αντικειμένων της υπηρεσίας. 

Άρθρο 9ο 

ΑΝΤΙΚΕΙΜΕΝΟ ΤΗΣ ΓΡΑΜΜΑΤΕΙΑΣ 

Η Γραμματεία ασχολείται με όλες τις εργασίες και 
αρμοδιότητες του Ειρηνοδικείου και ειδικότερα με την 
τήρηση της αλληλογραφίας του Προϊσταμένου του Ει¬ 
ρηνοδικείου και της Γραμματείας αυτού, την τήρηση 
των ατομικών φακέλων των Δικαστικών Υπαλλήλων 
σύμφωνα με το άρθρο 87 παρ. 1 του ν.δ/τος 1025/71, 
την τήρηση του βιβλίου αδειών Δικαστικών Υπαλλήλων, 
βιβλίο εκθέσεων και πράξεων Ειρηνοδικών, πειθαρχικών 
ποινών υπαλλήλων, βιβλίο εμπιστευτικών εγγράφων, 
βιβλίο αναρρωτικών αδειών Δικαστικών υπαλλήλων, 
την υποβολή πόθεν έσχες Δικαστικών Υπαλλήλων, τη 
σύνταξη και τη σύνταξη των σχετικών εκθέσεων επιθε¬ 
ωρήσεων και ετησίων πινάκων στατιστικής υπηρεσίας, 
βιβλίο βιβλιοθήκης, επίπλων και σκευών, τη διεκπεραί¬ 
ωση και εκτέλεση διαφόρων πιστώσεων, προμήθεια και 
διαχείριση γραφικής ύλης και υλικών, παρακολούθηση 
και βεβαίωση της καλής εκτέλεσης των προμηθειών 
και συμβάσεων από την ΟΔΕ, των πράξεων και συμ¬ 
βάσεων στη ΔΙΑΥΓΕΙΑ και ΚΗΜΔΗΣ υπό την εποπτεία 
του Προϊσταμένου του Ειρηνοδικείου, την επιμέλεια 
εκτυπώσεων διαφόρων εντύπων, την έκδοση όλων των 
πιστοποιητικών, τήρηση βιβλίου εφέσεων κατά ποινι¬ 
κών αποφάσεων του Πταισματοδικείου Καλλιθέας και 
κατά αποφάσεων ξένων Δικαστηρίων, βιβλίο ειδικού 
Μητρώου συνεταιρισμών, εφέσεων, ανακοπών, αναιρέ¬ 
σεων, αναψηλάφησης, κοινοποιούμενων προγραμμάτων 
πλειστηριασμών και κατασχέσεων καθώς και όλων των 
καταθέσεων αγωγών, αιτήσεων, που καταχωρούνται στα 
πινάκια για τις διαδικασίες Τακτικής, Μικροδιαφορών, 
Εκούσιας και Ρύθμισης Οφειλών του ν.3869/2010, Πε¬ 
ριουσιακών Διαφορών και Ανακοπών, την κλήση των 
διαδίκων μέσω τηλεομοιοτυπίας ή ηλεκτρονική κλήση, 
όπου προβλέπεται ή απαιτείται, την κατάθεση, δημοσί¬ 
ευση και διεκπεραίωση κληρονομητηρίων, σωματείων, 
την ενημέρωση του Πρωτοδικείου Αθηνών για την εγ¬ 
γραφή των σωματείων, συμμετοχή όλων των υπαλλήλων 
στις συνεδριάσεις όλων των διαδικασιών, την τήρηση 
των οικείων πρακτικών και καθαρογραφή αυτών, τη δη¬ 
μοσίευση όλων των πολιτικών αποφάσεων και διαταγών 
πληρωμής, την επιμέλεια για θεώρηση των αποφάσεων, 
την έκδοση αντιγράφων, απογράφων και παραλαβής 
σχετικών και την τακτοποίηση όλων των αποφάσεων, 
αγωγών, αιτήσεων, εκθέσεων και πράξεων και φακέ¬ 
λων στο αρχείο. Με ευθύνη του Γραμματέα Φύλαξης 
του αρχείου και του υπαλλήλου που θα ορίζεται από 
τον Προϊστάμενο της Γραμματείας υπό την εποπτεία του 
Προϊσταμένου του Ειρηνοδικείου, θα γίνεται ο προβλε- 


πόμενος από το ν. 4336/2015 επαναπροσδιορισμός βά¬ 
σει κατηγοριοποίησης των εκκρεμών πέραν της τριετίας 
υποθέσεων του ν.3869/2010. Επίσης ασχολείται με την 
παραλαβή και προσδιορισμό όλων των δικογράφων της 
Εκούσιας Διαδικασίας (αγωγών, ανακοπών, αιτήσεων και 
λοιπών) και την εγγραφή των παραπάνω, όπου απαιτεί¬ 
ται στα πινάκια, την παραλαβή, τον προέλεγχο και τον 
προσδιορισμό των αιτήσεων του ν. 3869/2010 (Ρύθμιση 
των οφειλών υπερχρεωμένων φυσικών προσώπων), τον 
προσδιορισμό ημερομηνίας επικύρωσης προδικαστικού 
συμβιβασμού ή εκδίκασης της προσωρινής διαταγής ν. 
3869/2010, την τήρηση του αρχείου των αιτήσεων των 
οφειλετών του Δικαστηρίου μας, τήρηση βιβλίου εξωδι¬ 
καστικού συμβιβασμού καθώς και τήρηση βιβλίων πρα¬ 
κτικών δικαστικού συμβιβασμού, την διεξαγωγή κάθε 
απαραίτητης ενέργειας που αφορά το διορισμό εκκα- 
θαριστών, την παραλαβή αιτήσεων για Νομική Βοήθεια, 
τη δημοσίευση των εκδιδομένων επ’ αυτών αποφάσεων, 
την τήρηση βιβλίου δηλώσεων αποποίησης κληρονομι¬ 
άς και χορήγηση αντιγράφων, την έκδοση πιστοποιητι¬ 
κών περί μη αποποίησης κληρονομιάς, την διενέργεια 
όλων των απαραίτητων ενεργειών που αφορούν την 
σφράγιση, απογραφή, αποσφράγιση, επανασφράγιση, 
την ενημέρωση των συμβολαιογράφων, που ορίσθη¬ 
καν αρμόδιοι να προβούν σε αυτές τις ενέργειες και την 
παραλαβή των σχετικών εκθέσεων από αυτούς, τη δια¬ 
βίβαση των εκθέσεων αυτών (των συμβολαιογράφων) 
περί παραβίασης των σφραγίδων στον αρμόδιο Εισαγ¬ 
γελέα , την διενέργεια σφραγίσεων και αποσφραγίσεων 
μετά από αίτηση του οριστικού συνδίκου πτωχεύσεως, 
την παραλαβή αιτήσεων για δημοσίευση διαθηκών και 
κήρυξη αυτών ως κύριων, την κατάρτιση και δημοσίευ¬ 
ση των σχετικών πρακτικών δημοσίευσης διαθηκών και 
κήρυξης αυτών ως κύριων, την χορήγηση αντιγράφων 
και των σχετικών πιστοποιητικών, την ενημέρωση για την 
καταχώρηση των δημοσιευμένων διαθηκών στα βιβλία 
του Πρωτοδικείου Αθηνών, την διαβίβαση δημοσιευμέ¬ 
νων διαθηκών προς τον Υπουργό των Οικονομικών και 
στην Εθνική Υπηρεσία Κληροδοτημάτων, την τήρηση 
βιβλίου και αρχείου όλων των Διαθηκών καθώς και κάθε 
άλλη σχετική με τα παραπάνω ενέργεια και γενικότερα 
με κάθε άλλο θέμα που υπάγεται στην όλη Εκούσια Δι¬ 
αδικασία γενικά. 

Επίσης καταρτίζει ανά δίμηνο, τρίμηνο, ανά ημερολο¬ 
γιακό έτος και ανά δικαστικό έτος πίνακες στατιστικών 
στοιχείων για τον αριθμό των υποθέσεων που ανατέ¬ 
θηκαν σε κάθε Ειρηνοδίκη, τον αριθμό των υποθέσεων 
που δημοσίευσε, την εκκρεμότητα ανά διαδικασία και 
ανά δικάσιμο με τη συνολική κίνηση των υποθέσεων 
του Ειρηνοδικείου. 

Η Γραμματεία λειτουργεί με το μηχανογραφικό σύστη¬ 
μα του ΟΣΔΔΥ-ΠΠ για την διαδικασία της Εκούσιας Δι¬ 
καιοδοσίας, με την κατάθεση των σχετικών δικογράφων 
- δηλώσεων - αιτήσεων και τη δημοσίευση αυτών. Την 
καταγραφή των στοιχείων των διαδίκων, πληρεξουσίων 
δικηγόρων και λοιπών στοιχείων του σχετικού δικογρά¬ 
φου, τον ορισμό δικασίμου, την εκτύπωση σε πρωτότυπα 
και αντίγραφα των πράξεων καταθέσεων, την επικύρωση 
των αντιγράφων, την τακτοποίηση κάθε δικογραφίας 

κατά δικάσιμο, την παράδοση των φακέλων των δικο¬ 
γραφιών στους δικαστές, την εκτύπωση των πινακίων 
και εκθεμάτων των δικασίμων κατά μήνα. 

Διενεργεί την ηλεκτρονική ανάρτηση των πράξεων, 
αιτημάτων και συμβάσεων στο ΔΙΑΥΓΕΙΑ και ηλεκτρονι¬ 
κό Μητρώο Συμβάσεων, την ενημέρωση του Μητρώου 
Ανθρώπινου Δυναμικού. 

Γίνεται μνεία πως για τις λοιπές διαδικασίες της υπη¬ 
ρεσίας τηρούνται χειρόγραφα βιβλία. 

Η ανάθεση καθηκόντων στους δικαστικούς υπαλλή¬ 
λους, που υπηρετούν στο Δικαστήριο αυτό, ορίζεται 
με πράξη του Προϊσταμένου του Ειρηνοδικείου μετά 
από πρόταση του Προϊσταμένου της Γραμματείας. Όταν 
ειδικές υπηρεσιακές ανάγκες επιβάλλουν την αλλαγή 
καθηκόντων, ο Προϊστάμενος που διευθύνει το Δικαστή¬ 
ριο μπορεί να αναθέτει σε υπάλληλο ή υπαλλήλους την 
εκτέλεση εργασιών άλλου αντικειμένου της υπηρεσίας. 
Σε περίπτωση αλλαγής αντικειμένου, ο απερχόμενος 
υπάλληλος υποχρεούται να ενημερώνει πλήρως εντός 
εύλογου χρονικού διαστήματος τον νεοτοποθετηθέντα 
υπάλληλο κατά το αντικείμενο εργασίας, με σκοπό την 


εύρυθμη λειτουργία της Γραμματείας του Δικαστηρίου 
(άρθρο 74 ν.2812/2000 Κύρωση του Κώδικα Δικαστικών 
Υπαλλήλων). 

Επίσης, όταν υπηρεσιακές ανάγκες το επιβάλλουν, τον 
Γραμματέα συνδράμει στην διεκπεραίωση των ανωτέρω 
υποθέσεων, άλλος υπάλληλος της υπηρεσίας, που ορίζε¬ 
ται με πράξη του Δικαστή που διευθύνει το Ειρηνοδικείο 
Καλλιθέας. 

Η παραλαβή δικογράφων (αγωγών, αιτήσεων κ.λπ.) θα 
γίνεται καθημερινά από τη Γραμματεία από ώρα 09:00 
έως τις 13:00. 

Άρθρο 11ο 

Η ισχύς του κανονισμού αυτού αρχίζει από την 
16-9-2016. 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 

